U skladu sa članom 107. Zakona o visokom obrazovanju („Službene novine Kantona Sarajevo“, broj: 36/22), Statutom Univerziteta u Sarajevu i Odlukom Senata Univerziteta u Sarajevu o davanju saglasnosti na visinu participacije troškova stručnog studija “Razvoj softvera”, ugovorne strane:

**1. ELEKTROTEHNIČKI FAKULTET** (u daljnjem tekstu: fakultet), sa sjedištem u Sarajevu, Zmaja od Bosne bb, zastupan od dekana, prof. dr. Jasmin Velagić, i

**2. KANDIDAT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_(u daljnjem tekstu: kandidat),

(ime i prezime)

rođen/a \_\_\_\_\_\_\_\_\_\_\_\_\_\_\_\_\_ godine u \_\_\_\_\_\_\_\_\_\_\_\_\_\_\_\_\_\_\_\_, JMBG \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(datum rođenja) (mjesto rođenja)

upisan/a studijske 2022/2023. godine na stručni studij “Razvoj softvera”, u statusu redovnog samofinansirajućeg kandidata, zaključuju:

**UGOVOR O STUDIRANJU**

**na stručnom studiju**

**Predmet ugovora**

**Član 1.**

Predmet ovog ugovora je reguliranje međusobnih prava i obaveza između fakulteta i kandidata.

**Prava i obaveze fakulteta**

**Član 2.**

Fakultet se obavezuje da kandidatu obezbijedi uvjete za prisustvo i praćenje nastave, polaganje ispita u propisanim ispitnim rokovima, stjecanje diplome i odgovarajućeg stručnog zvanja po okončanju studija, kao i druga prava u skladu sa Zakonom o visokom obrazovanju Kantona Sarajevo, Statutom Univerziteta u Sarajevu, nastavnim planom i programom stručnog studija i drugim važećim aktima Kantona Sarajevo, Univerziteta u Sarajevu i fakulteta.

**Član 3.**

Fakultet zadržava pravo izmjena i dopuna nastavnog plana i programa studija u skladu sa Zakonom o visokom obrazovanju Kantona Sarajevo i Statutom Univerziteta u Sarajevu i ne može se primjenjivati retroaktivno, u smislu utvrđivanja dodatnih obaveza kandidatu i to za studijsku godinu koju je kandidat uspješno okončao te za tekuću studijsku godinu.

O izmjenama i dopunama definiranim u stavu 1. ovog člana fakultet je dužan blagovremeno informirati kandidata.

**Član 4.**

Fakultet ima pravo da od kandidata naplati školarinu kao i druga prava u skladu sa Zakonom o visokom obrazovanju, Statutom Univerziteta u Sarajevu i drugim aktima Kantona Sarajevo, Univerziteta u Sarajevu i fakulteta.

**Prava i obaveze kandidata**

**Član 5.**

U skladu sa Zakonom o visokom obrazovanju Kantona Sarajevo i Statutom Univerziteta u Sarajevu,

kandidat ima sljedeća prava:

1. prisustvovanje svim oblicima nastave,
2. kvalitetan nastavni proces u skladu sa usvojenim planom i programom,
3. blagovremeno i tačno informiranje o svim pitanjima koja se odnose na studij,
4. da na transparentan način bude upoznat o rasporedu nastave i ispitnim terminima na nivou studijske godine i to u prve dvije sedmice studijske godine,
5. ravnopravnost u pogledu uvjeta studija i tretmana na visokoškolskoj ustanovi kao i na povlastice koje nosi status kandidata,
6. različitost i zaštitu od diskriminacije,
7. pravo na zdravstvenu zaštitu u skladu sa Zakonom,
8. korištenje biblioteke i drugih usluga koje se pružaju kandidatima na visokoškolskoj ustanovi, a u skladu sa aktima VŠU,
9. konsultacije i pomoć akademskog osoblja u savladavanju nastavnog sadržaja, a posebno pri izradi završnog rada,
10. slobodu mišljenja i iznošenja ličnih stavova koji su u vezi sa nastavnim sadržajem u toku realiziranja nastavnog procesa,
11. evaluaciju rada akademskog osoblja,
12. priznavanje i prijenos bodova između visokoškolskih ustanova s ciljem osiguranja mobilnosti,
13. učešće u postupku izbora za studentsko predstavničko tijelo i druga tijela ustanovljena Statutom

Univerziteta u Sarajevu,

1. sudjelovanje u radu studentskih organizacija,
2. sudjelovanje u radu i odlučivanju tijela fakulteta u skladu sa Statutom,
3. završiti studijski program po kojem je upisan na fakultet/akademiju Univerziteta u Sarajevu u roku trajanja jednog ciklusa studija plus dvije studijske godine,
4. zaštitu u slučaju povrede nekog od njegovih prava na način utvrđen Zakonom i Statutom,
5. druga prava predviđena Statutom i drugim općim aktima Univerziteta ili fakulteta.

**Član 6.**

Kandidat koji studira na fakultetu Univerziteta u Sarajevu ima sljedeće obaveze:

1. pridržavati se Pravila studiranja koja je propisao Univerzitet u Sarajevu,
2. ispunjavati nastavne i druge obaveze studenta,
3. iskazivati poštovanje prema pravima akademskog i neakademskog osoblja, kao i pravima drugih

studenata na fakultetu,

1. uredno izvršavati svoje studijske obaveze i učestvovati u akademskim aktivnostima,
2. poštivati kućni red, etički kodeks i kodeks ponašanja i oblačenja,
3. postupati savjesno sa imovinom fakulteta, a u slučaju nesavjesnog postupanja i pričinjene materijalne štete dužan je istu nadoknaditi u skladu sa odlukom vijeća fakulteta,
4. druge obaveze utvrđene Zakonom, Statutom ili drugim aktom Univerziteta u Sarajevu.

**Finansiranje studija**

**Član 7.**

Upravni odbor Univerziteta, uz prethodnu saglasnost Vlade, utvrđuje školarinu koju su obavezni plaćati kandidati koji sami snose troškove studija u svim statusima i svim ciklusima studija za svaku studijsku godinu.

Iznos školarine redovnog samofinansirajućeg studija, po osnovu odluke iz stava 1, uplatit će se:

a) jednokratno, u punom iznosu prije upisa u odgovarajuću godinu studija,

b) u dvije rate: 1000, 00 KM prije upisa zimskog semestra, 1000,00 KM prije upisa ljetnog semestra,

Uplata iznosa školarine kao i drugih finansijskih obaveza vrši se na račun fakulteta.

**Član 8.**

Kandidat ne može upisati narednu studijsku godinu, polagati ispite iz bilo kojeg predmeta u semestru,

ukoliko nije uplaćena školarina na način predviđen u prethodnom članu ovog ugovora.

**Član 9.**

Ukoliko kandidat ne izvrši uplatu školarine, fakultet će ga pisanim putem upozoriti na njegovu

obavezu plaćanja.

Ukoliko kandidat i nakon upozorenja ne uplati zaostalu školarinu, fakultet može raskinuti ovaj ugovor te pokrenuti postupak s ciljem naplate dugovanja.

**Član 10.**

Ukoliko kandidat napusti studij, fakultet zadržava iznos do tada uplaćenih sredstava, uz obavezu studenta kojem je uplata školarine odobrena u ratama da izmiri preostale troškove školarine za tekuću godinu studija.

**Član 11.**

Troškovi participacije cijena usluga fakulteta koji nisu obuhvaćeni članom 7. ovog ugovora padaju na teret kandidata, shodno Odluci Vlade Kantona Sarajevo o davanju saglasnosti na utvrđivanje cijene stručnog dvogodišnjeg studija.

**Važenje ugovora**

**Član 12.**

Ovaj ugovor stupa na snagu upisom u prvu studijsku godinu stručnog studija i važi do završetka studija.

**Ostale odredbe**

**Član 13.**

Na odnose koji nisu regulirani ovim ugovorom će se primijeniti odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja i drugih važećih akata.

**Član 14.**

Eventualne izmjene ovog ugovora će se definirati aneksom ugovora.

**Član 15.**

Ugovorne strane saglasne su da eventualne sporove prvenstveno rješavaju mirnim putem.

U slučaju da nastali spor stranke ne riješe sporazumno, nadležan je Općinski sud u Sarajevu.

**Član 16.**

Ovaj ugovor se sačinjava u 4 (četiri) istovjetna primjerka, od kojih fakultet zadržava 3 (tri), a kandidat 1(jedan).

**KANDIDAT FAKULTET**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime kandidata Prof. dr. Jasmin Velagić, dekan

Sarajevo, datum: